Аліхвер

**Аліхве́р**, **Аліфе́р** (*Аліфір*) — мужчынскае імя і вытворнае ад яго прозьвішча.

## Паходжаньне

Олівэр або Оліфэр (Oliver, Olifer, Olipher) — імя германскага паходжаньня, якое выводзяць з паўночнагерманскага імя Anleifr (Óleifr, Áleifr). Іменная аснова ан- (эн-) (імёны ліцьвінаў Энель, Янвін, Ангот; германскія імёны Enilo, Anoin, Angodus) паходзіць ад гоцкага *ana, стараверхненямецкага ano 'дзед, продак', а аснова -леб- (-лейб-, -лейф-) (імя ліцьвінаў Глеб; германскае імя Gudleifr) — ад гоцкага laiba 'заставацца', стараісьляндзкага leifr 'нашчадак'.

Таксама разглядаецца як народная форма грэцкага царкоўнага імя *Елевферий* ().

Варыянты імя ў гістарычных крыніцах: *Ивашку Олиферовичу чотыри чоловеки на Ведреи… Витебъскъ. Брату его Ивашка Олихверовича Симону чоловекъ* (1440—1492 гады); *на мещанина полоцкого, на имя на Олифера Кортеня* (11 верасьня 1498 году); *дворенинъ нашъ Олиферъ Яковлевичъ* (7 красавіка 1506 году, 24 студзеня 1516 году); *конюхов наших [[Астрына|остринских]]… а Олифера Петрашевича* (11 красавіка 1514 году); *в Олифера Манчеиковича* (28 траўня 1514 году); *Олиферовая*, *Олифер Кисловичъ*, *Олифер Орефичъ*, *Олифировичи* (1528 год); *Ворон Алиферович — служъба зуполная* (11 чэрвеня 1547 году); *Олихверь* (1549 год); *мещане [[Мазыр|Мозырские]]… Олиферъ Прихожий… люди… Олиферъ Лобанъ… село [[Рудабелка|Рудые Белки]]… Гринь Олиферовичь… Степанъ Алиферовичь* (1552 год); *Olichwier, Iwan, Liewon a Ochrem Arciussewici… Olffir a Iwassko Skrabaly* (1558 год); *Olichfier… Olichwier Onichimowicz* (2 траўня 1558 году); *Olichwier p. Woynin… Maciey, [[Глеб|Hlib]] Oliffierowiczy* (1561 год); *Marczin, Iwan Olichwierowiczy* (1561—1566 гады); *зъ Олихверкомъ… село Литвинки… зъ Олихверомъ… село Ревятичи… Олихверъ, Зиновъ Наумовичи… Яцъ, [[Сыр (імя)|Сирута]], Олихверъ Быковичи* (1563 год); *Olichwier Onchimonicz* (1563 год); *Ильяшъ Олихверовичъ*, *Ганна Олифирова… Яско Олифіровичъ… Анна Олиферовна… Яско Олихверковичъ… Мартинъ Олиферовичъ з синомъ [[Герман (імя)|Гарманомъ]]… Олихверъ Бояриновичъ… Хома Олихверовичъ… Олихверъ Кутковичъ… Олиферъ Мицковичъ… Еско Драбковичъ з Олихверомъ… Ракъ з Олихверомъ* (1566 год); *Олиферъ Василькевичъ* (24 красавіка 1580 году); *Олихверъ Овдеевичъ* (23 жніўня 1585 году); *Сенько Олихверовичъ* (29 лістапада 1592 году); *Олиферъ Якововичъ* (27 траўня 1594 году); *Olichwier Kononowicz… Illa, Siemion y Olichwier Buszmiczy* (30 чэрвеня 1652 году); *p. Olfierowiczowej* (1690 год); *Jan Alichwier* (1799 год).

## Носьбіты
* Івашка і Сымон Аліхверавіч (Аліферавічы) — літоўскія баяры, якія атрымалі наданьні ад вялікага князя Казімера
* Аліфер Кіславіч — кобрынскі баярын, які ўпамінаецца ў попісе войска Вялікага Княства Літоўскага 1528 году
* Аліфіравічы — віцебскія баяры, якія ўпамінаюцца ў попісе войска ВКЛ 1528 году
* Мартын, Андрэй, Рыгор, Тадэвуш, Ясь, Міхаіл, Сьцяпан, Якуб, Лявон і Андрэй Аліхверы — жыхары вёскі Ятры (Наваградзкае ваяводзтва), якія ўпамінаюцца ў 1769 годзе

Аліфэровічы (Oliferowicz) — літоўскі шляхецкі род зь Вільні.

Аліфіровічы (Olifirowicz) — літоўскі шляхецкі род зь Менску.

Аліхвер (Olichwier) — прозьвішча, зафіксаванае ў XIX стагодзьдзі ў ваколіцах Сувалкаў.

На гістарычнай Ашмяншчыне існуе вёска Аліхверы.

## Глядзіце таксама
* Герман (імя)
* Кандрат

## Крыніцы

Катэгорыя:Мужчынскія імёны